
Z A P I S N I K
17. sjednice Vijeća Mjesnog odbora „Bartol Kašić“
17.10.2022.

 u prostoru MO „Bartol Kašić“ Selska 3
s početkom 18:30 sati


[bookmark: _GoBack]

NAZOČNI ČLANOVI VIJEĆA:
Sabina Silić Lozančić, Zoran Stajčić, Denis Stević, Toni Kaučić i Irena Borojević

NENAZOČNI ČLANOVI VIJEĆA:
Sanja Kucan i Dora Slakoper

Predsjedava: Irena Borojević, predsjednica Vijeća

Vijećnici su materijale za 17. sjednicu zaprimili elektroničkim putem.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora „Bartol Kašić“.

Vijeće jednoglasno, bez rasprave prihvaća Zapisnik sa 16. sjednice Vijeća. 
Na prijedlog predsjednice Vijeće jednoglasno utvrđuje 




DNEVNI RED

1. Zahtjev za povremenim korištenjem prostora mjesne samouprave 
- 365 stranka rada i solidarnosti

2. Prilaz baruna Filipovića - Ul. Janka Vukovića_postavljanje semafora i premještanje prometnog ogledala (zahtjev_H.B.P.)

3. Postavljanje biciklističkih stalaka, klupa i ozelenjavanje javne površine (zahtjev_OGŠ Ivana Zajca)

4. Informacije, pitanja i prijedlozi










Ad. 1
Zahtjev za povremenim korištenjem prostora mjesne samouprave 

Vijeće je raspravljalo o Zahtjevu 365 stranke rada i solidarnosti za povremeno korištenje prostora mjesne samouprave te jednoglasno donosi 


Z A K LJ U Č A K
o korištenju prostora

1. 365 stranci rada i solidarnosti  odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svake 1. i  3. srijede u mjesecu u vremenu od 18:00 – 20:00 sati. (uredska prostorija i dvorana).

1. Prostor iz točke 1. ovog zaključka, koristiti će 365 stranka rada i solidarnosti,  bez naknade. 

1. 365 stranka rada i solidarnosti  obvezuje se postupati s pažnjom dobrog  gospodara u korištenju prostora.

1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim zaključkom.




Ad. 2
Prilaz baruna Filipovića - Ul. Janka Vukovića, postavljanje semafora i premještanje prometnog ogledala (zahtjev_H.B.P.)


Predsjednica je informirala vijećnike o zahtjevu (H.B.P.) za postavljanje semafora i premještanje prometnog ogledala na lokaciji Prilaz baruna Filipovića - Ul. Janka Vukovića.
Automobili koji izlaze iz Ulice Janka Vukovića na Prilaz baruna Filipovića nemaju dobru preglednost zbog parkiranih automobila na Prilazu baruna Filipovića (s desne strane). Na južnoj strani Prilaza baruna Filipovića je biciklistička staza. Automobili koji dolaze s parkinga Doma zdravlja presijecaju biciklističku stazu i vrlo često preko 3 trake Prilaza baruna Filipovića ulaze u Ulicu Janka Vukovića. Sigurnost pješaka dodatno ugrožava pozicija pješačkog prijelaza, koji se nalazi neposredno iza izlaza s parkinga Doma zdravlja. Zbog svega toga promet na križanju Prilaza baruna Filipovića i Ulice Janka Vukovića je gust i brz, a preglednost je loša. 
 
Prometno ogledalo nalazi se na južnoj strani Prilaza baruna Filipovića i jako je loša vidljivost kad se izlazi iz Ulice Janka Vukovića, tako da se lijeva traka skoro uopće ne vidi. Vijećnici traže premještanje ogledala na sjevernu stranu Prilaza baruna Filipovića. 
 
Vijeće traži izradu prometnog elaborata koji će predložiti najbolje prometno rješenje za ovo križanje kako bi se maksimalno osigurala sigurnost svih sudionika u prometu, a posebno pješaka. 



Vijeće jednoglasno donosi


ZAKLJUČAK
o prijedlogu premještanja prometnog ogledala na lokaciji 
Prilaz baruna Filipovića - Ul. Janka Vukovića

1. Vijeće je raspravljalo o problemu saobraćaja na križanju Prilaza baruna Filipovića i Ulice Janka Vukovića koji je gust i brz, a preglednost vrlo loša. Automobili koji izlaze iz Ulice Janka Vukovića na Prilaz baruna Filipovića nemaju dobru preglednost zbog parkiranih automobila na Prilazu baruna Filipovića (s desne strane), na južnoj strani Prilaza baruna Filipovića je biciklistička staza, a automobili koji dolaze s parkinga Doma zdravlja presijecaju biciklističku stazu i vrlo često preko 3 trake Prilaza baruna Filipovića, ulaze u Ulicu Janka Vukovića. Neposredno iza tog izlaza nalazi se i pješački prijelaz.  
1. Prometno ogledalo nalazi se na južnoj strani Prilaza baruna Filipovića i jako je loša vidljivost kad se izlazi iz Ulice Janka Vukovića. Vijeće traži premještanje prometnog ogledala na sjevernu stranu Prilaza baruna Filipovića.
1. Ovaj Zaključak biti će dostavljen Vijeću gradske četvrti Črnomerec.




Vijeće sa 4 glasa za i 1 protiv izrade prometnog elaborata donosi


ZAKLJUČAK
o prijedlogu izrade prometnog rješenja na lokaciji 
Prilaz baruna Filipovića - Ul. Janka Vukovića

1. Vijeće je raspravljalo o problemu saobraćaja na križanju Prilaza baruna Filipovića i Ulice Janka Vukovića koji je gust i brz, a preglednost vrlo loša. Automobili koji izlaze iz Ulice Janka Vukovića na Prilaz baruna Filipovića nemaju dobru preglednost zbog parkiranih automobila na Prilazu baruna Filipovića (s desne strane), na južnoj strani Prilaza baruna Filipovića je biciklistička staza, a automobili koji dolaze s parkinga Doma zdravlja presijecaju biciklističku stazu i vrlo često preko 3 trake Prilaza baruna Filipovića, ulaze u Ulicu Janka Vukovića. Neposredno iza tog izlaza nalazi se i pješački prijelaz.  
2. Vijeće traži izradu prometnog elaborata koji će predložiti najbolje prometno rješenje za ovo križanje, kako bi se maksimalno osigurala sigurnost svih sudionika u prometu, a posebno pješaka.
3. Ovaj Zaključak biti će dostavljen Vijeću gradske četvrti Črnomerec.


  

Ad. 3

Postavljanje biciklističkih stalaka, klupa i ozelenjavanje javne površine 
(zahtjev_OGŠ Ivana Zajca)

Predsjednica je informirala vijećnike o zahtjevu OGŠ Ivana Zajca za postavljanje biciklističkih stalaka, klupa i ozelenjavanje javne površine. 
 
Vijeće jednoglasno donosi:

ZAKLJUČAK
o prijedlogu postavljanja biciklističkih stalaka, klupa i ozelenjavanje javne površine
- OGŠ Ivana Zajca

1. Vijeće je raspravljalo o zahtjevu OGŠ Ivana Zajca za postavljanje biciklističkih stalaka, klupa i ozelenjavanje javne površine.

1. Vijeće predlaže postavljanje 1 dugačke klamerice u dvorištu zgrade na parkirnom mjestu pokraj atelijera, odnosno skulpture; 

sadnju niskih zelenih trajnica između drveća na zelenom pojasu uz Ilicu. Trajnice bi trebalo posaditi tako da čine zelenu ogradu prema tramvajskoj pruzi na Ilici;

postavljanje 4-5 klupica, ovisno koliko ima mjesta.

1. Ovaj Zaključak biti će dostavljen Vijeću gradske četvrti Črnomerec.
  



Ad. 4  
Informacije, pitanja i prijedlozi


	Denis Stević
	traži da na dječjem igralištu kod OŠ Ivan Cankar Zagrebački holding d.o.o. Podružnica Čistoća pokupi smeće koje je razbacano oko cijelog igrališta.

	Denis Stević
	postavlja pitanje zbog čega još uvijek nisu popravljene potrgane klupe na dječjem igralištu kod OŠ Ivan Cankar.

	Irena Borojević 
	obavještava vijećnike da je još 14.09.2021. godine podnijela prijavu za 2 potrgane klupe Komunalnom redarstvu. Ne zna zašto još uvijek nisu popravljene i ne može dobiti jasan odgovor u čijoj je  nadležnosti održavanje klupa u dvorištu škole. 
Ponoviti će zahtjev za popravkom klupa Komunalnom redarstvu.

	vijećnici
	nastavno na zaprimljeno Rješenje za postavljanje klamerica na lokacijama: Ulica Željka Maričića, Prilaz baruna Filipovića 11, Ilica 227 te Selska cesta 5, vijećnici mole da se još jednom razmotri način na koji je predviđeno da se klamerice postave jer se čini da će zauzeti veći dio nogostupa, što bi moglo smanjiti prostor za kretanje pješaka.




Sjednica je završila u 19:30 
Zapisnik sastavila:  		 
Roza Markoč		

KLASA: 024-08/22-03/2021
URBROJ: 251-13-11-3-22-2  
Zagreb, 17.10.2022.


 			 				           Predsjednica Vijeća 
     Mjesnog odbora „Bartol Kašić“	



	    Irena Borojević 

